projecte-aina/catalan_government_crawling huggingface dataset:
"L'aplicació de les noves tecnologies transforma l'organització sanitària i permet trobar noves solucions dels processos en els àmbits assistencials".
Les tecnologies de la informació i la comunicació (TIC) són un element estratègic per millorar la salut de la ciutadania i garantir un sistema sanitari de qualitat, modern i sostenible.
La missió de la Coordinació General de las TIC del Departament de Salut és el lideratge i la implantació de les noves tecnologies en el nostre sistema de salut per dotar els professionals sanitaris i la ciutadania d'eines i mecanismes que contribueixin a la millora de l'assistència sanitària i de la salut de la població de Catalunya.
El valor de les TIC en l'entorn assistencial ha esdevingut inherent al sistema, tant per la millora d'eficiència del sector com pel seu caràcter consubstancial a la pràctica assistencial.
L'Oficina eSalut, depenent de la Coordinació General de les TIC en Salut, és l'estructura encarregada de la governança tecnològica dels projectes TIC transversals de l'ecosistema sanitari de Catalunya, coneguda com a Plataforma Digital de Salut ( iS3, HC3, LMS, eCAP).
L'execució de les línies estratègiques de la Coordinació General de les TIC correspon a l'Oficina eSalut per tal d'assolir un model de gestió i de relació més directe amb els proveïdors tecnològics que executen els grans projectes transversals del sector sanitari.
La Sub-direcció General de la Cartera de Serveis i el Mapa Sanitari, de la Direcció General de Planificació en Salut, posa a l'abast de tothom les capes d'àrees bàsiques de salut (ABS), unitat territorial on es presta l'atenció primària de salut d'accés directe de la població, d'acord amb la Llei 15/1990, de 9 de juliol, d'ordenació sanitària de Catalunya i segons les ordres per les quals es modifiquen anualment les delimitacions de les ABS.
Aquestes capes també inclouen els sectors sanitaris i regions sanitàries, d'acord amb el Decret 10/2013, de 3 de gener, de delimitació de les regions sanitàries i dels sectors sanitaris del Servei Català de la Salut, i les àrees de gestió assistencial, d'acord amb la informació que consta en el sistema integrat d'informació de Salut (SIIS).
(Format zip) (fitxer actualitzat: abril 2019)
Les dades vectorials que es poden descarregar estan en format SHP (d'ESRI Sharefile)
*SRC: Sistema de referència de coordenades
L'Observatori del Sistema de Salut de Catalunya (OSSC) posa a disposició dels gestors, professionals, investigadors i ciutadans la informació necessària per millorar el coneixement del sector salut i facilitar l'avaluació, el benchmarking i la presa de decisions.
El web recull els productes que elabora l'Observatori i altres dades facilitant la localització de la informació en un sol entorn.
A més a més ofereix informació en format de dades obertes i serà el marc on els diferents observatoris inclouran els seus productes i serveis: l'Observatori d'Innovació en Gestió de la Sanitat a Catalunya, ja en funcionament, l'Observatori de la Prescripció Farmacèutica i l'Observatori dels professionals, de futura creació.
La unitat encarregada de l'Observatori del Sistema de Salut de Catalunya (OSSC) s'ubica a l'Agència d'Informació, Avaluació i Qualitat (AIAQS), que desenvoluparà els seus treballs i encàrrecs en el marc del Pla de Salut 2011-2015.
La Guia per a l'elaboració de plans funcionals de centres d'atenció primària i consultoris locals pretén ser una eina útil per facilitar l'elaboració de plans funcionals amb l'objectiu d'aconseguir que tots parteixin d'un exercici de planificació similar amb criteris homogenis, articulats a partir de les necessitats i demandes poblacionals, i que incloguin l'estructura i els continguts mínims d'informació necessaris per a la seva valoració.
El document conté unes orientacions metodològiques per a tots els professionals i unitats que intervenen en l'elaboració dels plans funcionals, principalment els de les regions sanitàries i les entitats proveïdores.
Guia per a l'elaboració de plans funcionals de centres d'atenció primària i consultoris locals
La Guia per a la introducció de la perspectiva de gènere en la planificació en salut pretén ser una eina d'utilitat per facilitar la incorporació de la transversalització de gènere en l'àmbit de la planificació sanitària.
La Guia reconeix l'existència de desigualtats socials i l'efecte diferencial sobre el benestar i la qualitat de vida de dones i homes de les polítiques en salut, i proposa la incorporació de l'enfocament de gènere des del procés mateix de planificació com una estratègia necessària, tot i que no suficient, per reduir les diferències socials i la bretxa d'efectivitat de les polítiques en salut entre homes i dones.
Aquest document revisa i planteja un nou punt de tall de l'edat, per tal d'adequar la població de referència, com a variable clau per definir els criteris de planificació dels serveis sociosanitaris i altres possibles àmbits, derivat de les necessitats actuals i futures que han causat els canvis sociodemogràfics i epidemiològics que s'han donat en la població catalana al llarg de les darreres dècades.
Projeccions de població per a la planificació sanitària
L'Idescat elabora amb periodicitat quinquennal les projeccions de població oficials de la Generalitat de Catalunya.
La Direcció General de Planificació en Salut adequa aquestes projeccions publicades en divisions administratives (Catalunya, províncies, àmbits del Pla territorial, comarques i Aran i ciutat de Barcelona) a la divisió territorial sanitària.
Les projeccions vigents, que tenen com a punt de partida la població a 1 de gener de 2018 i l'horitzó al 2038 per comarques, s'han recalculat per a les àrees de gestió assistencial, els sectors sanitaris (vigents i funcionals) i les regions sanitàries (vigents i funcionals).
El document de l'adequació a la distribució territorial sanitària de les projeccions anteriors, que tenen com a punt de partida la població a 1 de gener de 2013 i l'horitzó 2030, es manté públic per a la consulta.
Projeccions vigent: Projeccions de població per a la planificació sanitària 2018-2038
Projeccions anteriors: Projeccions de població per a la planificació sanitària 2013-2030
Per tal de no endarrerir la disponibilitat de la informació a un cop a l'any, el Departament de Salut ha posat en marxa, en el marc del Canal Salut, el Canal Observatori del Sistema de Salut de Catalunya que és el gran repositori de les dades i de la informació de salut a Catalunya.
El web recull els productes que elabora l'Observatori i altres dades facilitant la localització de la informació en un sol entorn.
A més a més, ofereix informació en format de dades obertes i és el marc on els diferents observatoris inclouran els seus productes i serveis: l'Observatori d'Innovació en Gestió de la Sanitat a Catalunya, ja en funcionament, l'Observatori de la Prescripció Farmacèutica i l'Observatori dels Professionals, de futura creació.
L'Observatori és, doncs, la memòria contínua del Departament de Salut, l'entorn on consultar aquella informació que, ja sigui en format memòria anual, informes trimestrals, o bé informes dinàmics, estiguin sempre disponibles i on també s'hi pot trobar el seguiment que es realitza del Pla de salut 2011-2015 del qual ja n'està disponible el seguiment de l'activitat realitzada tant dels objectius de salut com dels projectes de transformació que el Departament s'ha fixat per aconseguir que la ciutadania d'aquest país visqui més anys i amb més qualitat de vida.
També, en el web de l'Observatori hi ha disponibles els informes de salut que són presentats al Parlament de Catalunya.
Dipòsit d'Informació Digital del Departament de Salut és el repositori institucional d'accés obert a la literatura científica produïda pels professionals, personal investigador i docents que presten serveis en les entitats i centres del sistema sanitari públic de Catalunya.
Materials disponibles a l'apartat A-Z de Canal Salut
Les guies de pràctica clínica són recomanacions desenvolupades per ajudar als professionals i als pacients, així com per seleccionar les opcions diagnòstiques o terapèutiques
Guies, consells, criteris i metodologies que faciliten les tasques del procés de planificació
En aquest apartat trobareu les subvencions concedides classificades per anys.
Per a l'any 2015 disposeu de dos arxius que distingeixen aquelles subvencions que s'han concedit en l'àmbit de la prevenció i l'assistència de la sida, de la resta d'àmbits.
Font de les dades: Subdirecció de Recursos Econòmics i Contractació.
Format de les dades: excel, csv i pdf.
Podreu trobar tot la informació relacionada al web de Tràmits gencat.
En aquest apartat, i en aplicació de la normativa vigent en matèria de transparència, trobareu les convocatòries de les subvencions en l'àmbit
de la salut: per a la prevenció i tractament de les drogodependències, i per al foment de la salut i el suport als pacients i les famílies.
Font de les dades: Subdirecció de Recursos Econòmics i Contractació.
Teniu dret a obtenir informació sobre si al Departament de Salut estem tractant dades personals que us concerneixen, o no.
Podeu exercir els vostres drets d'accés, rectificació, supressió, oposició al tractament i sol·licitud de limitació, adreçant una sol·licitud en suport paper al Departament de Salut (Travessera de Les Corts.
131, 08028 Barcelona) o, en format electrònic, mitjançant la petició genèrica disponible a tràmits gencat (la presentació de la sol·licitud per mitjans electrònics requereix disposar de certificat electrònic o bé del sistema alternatiu d'identificació idCat Mòbil).
El Reglament General de protecció de dades, que va entrar en vigor al maig de 2016, serà aplicable amb caràcter obligatori a partir del dia 25 de maig de 2018.
La Llei orgànica de protecció de dades (LOPD) es continuarà aplicant mentre no s'aprovi una nova llei en tot allò que no contradigui al Reglament.
El Reglament General de protecció de dades modifica diversos aspectes del règim actual.
El Departament de Salut està duent les actuacions necessàries per incorporar-les al més aviat possible i per tal de garantir en tot moment l'exercici dels drets dels ciutadans en l'àmbit de la protecció de les seves dades personals
En aquesta pàgina hi podreu consultar els dictàmens de la Comissió Jurídica Assessora relacionats amb el Departament de Salut.
En el cas que aparegui buida és que en aquests moments no n'hi ha cap.
Font de les dades: Assessoria Jurídica.
Consulteu tots els dictàmens de la Comissió Jurídica Assessora
En aquesta pàgina hi podreu consultar els actes objecte de revisió administrativa del Departament de Salut.
En el cas que aparegui buida és que en aquests moments no hi ha cap acte objecte de revisió administrativa.
Font de les dades: Assessoria Jurídica.
Resolució de l'expedient de revisió d'ofici per a declarar la nul·litat de ple dret de la Resolució dictada pel gerent d'Àmbit d'Atenció Primària Centre, per autorització del director gerent de l'Institut Català de la Salut, de 12 de juny de 2008, per la qual es va reconèixer a xxxxxxxxxxxx dos triennis del grup A.
En aquesta pàgina hi podreu consultar totes les directives, instruccions, circulars i, quan escaigui, les respostes a consultes del Departament de Salut pels àmbits d'activitat descrits.
Font de les dades de Farmàcia, Professions sanitàries i Recerca clínica: Direcció General d'Ordenació Professional i Regulació Sanitària.
Font de les dades de Salut Pública: Secretaria de Salut Pública.
Font de les dades de CatSalut: Servei Català de la Salut (CatSalut).
Format de les dades: web i pdf.
Criteris d'actuació per garantir la homogeneïtat en la tramitació i la resolució dels expedients administratius de sol·licitud d'autorització per a l'obertura, trasllat i modificacions d'oficines de farmàcia
Criteris d'actuació per garantir la homogeneïtat en la tramitació i la resolució dels expedients administratius de sol·licitud d'autorització per a l'obertura, trasllat i modificacions d'oficines de farmàcia.
Modificació de l'apartat segon del punt 4 de la Instrucció 412006, de la Direcció General de Recursos Sanitaris, sobre criteris d'actuació per garantir la homogeneïtat en la tramitació i la resolució dels expedients administratius de sol·licitud d'autorització per a l'obertura, trasllat i modificacions d'oficines de farmàcia.
Resolució SLT/2317/2014, de 15 d'octubre, per la qual s'estableixen les actuacions que cal portar a terme i els requeriments que cal complir en l'àmbit dels centres i serveis sanitaris en relació amb el brot de febre hemorràgica pel virus de l'Ebola.
Instrucció del CatSalut 11/2014, de 14 d'octubre de 2014, sobre les actuacions que cal dur a terme i requeriments a complir per les entitats proveïdores de serveis sanitaris en relació amb el brot de febre hemorràgica pel virus de l'Ebola.
Es dona publicitat a l'homologació d'un curs d'aplicadors de plaguicides d'ús ambiental i d'ús en la indústria alimentària, nivell bàsic
Resolució SSS/709/2004, per la qual s'eximeixen els tècnics/ques superiors en estètica de la realització dels cursos de formació per a aplicadors de tatuatges i/o pírcings.
Es dona publicitat a l'homologació del curs d'aplicadors de plaguicides d'ús ambiental i d'ús en la indústria alimentària
Resolució SSS/1886/2002, per la qual s'eximeixen determinades titulacions professionals de la realització dels cursos de formació per a aplicadors de tatuatges i/o pírcings.
Es dona publicitat a l'homologació de cursos d'aplicadors de plaguicides
En aquest apartat trobareu les normatives de referència en matèria de salut aprovades per la Generalitat de Catalunya.
Format de les dades: web i pdf.
Butlletí legislatiu de la Biblioteca del Departament de Salut que r ecull, de dilluns a divendres, les novetats legislatives de temes relacionats amb la sanitat, a partir del buidatge de les següents publicacions oficials: DOGC, BOE, DOUE, BOPC.
Les preguntes parlamentàries del BOPC i del DOUE relacionades amb aquestes temàtiques es publiquen en butlletins separats.
El sexe i el gènere són el mateix?
Què s'entén per expressió de gènere?
Les respostes a aquestes preguntes són en aquesta infografia.
Aquesta infografia explica les diferències i desigualtats en lsa salut de les dones i la dels homes a partir de diversos indicadors, com ara l'esperança de vida, les causes de mort, l'estat de salut o el consum d'alcohol i tabac.
La Guia per a la introducció de la perspectiva de gènere en la planificació en salut ha estat actualitzada amb les aportacions recollides a partir de la seva presentació en una sessió de la Direcció General de Planificació en Salut l'11 d'abril de 2018 i on es va assumir el compromís de continuar treballant la incorporació de la perspectiva de gènere en la planificació en salut.
S'ha transformat la llista de verificació en format Excel per tal de facilitar la validació del grau d'inclusió de la perspectiva de gènere en totes les etapes del processos de planificació que es realitzin.
Les respostes a les preguntes que es proposen incorporen un color que permet obtenir una valoració general al final del procés de verificació.
Aquesta infografia recull les idees clau de la Guia per a la introducció de la perspectiva de gènere en la planificació en salut del Departament de Salut, tant els objectius que pretén assolir com els elements que cal tenir en compte en el procés de planificació.
Referències d'altres territoris
L'Observatori de la Igualtat de Gènere és un òrgan assessor del Govern de la Generalitat adscrit a l'Institut Català de les Dones, previst a l'article 58 de la Llei 17/2015, d'igualtat efectiva entre dones i homes, que va ser creat l'any 2017.
L'objectiu de l'Observatori és treballar amb les dades, elaborar estadístiques i fer recerca sobre les desigualtats entre els dones i homes i així contribuir al coneixement sobre la situació de les dones.
Aquest coneixement ha de permetre millorar la presa de decisions, la planificació i l'avaluació de les polítiques públiques des de la perspectiva de gènere i de les dones.
L'Observatori està integrat per representants de l'Administració de la Generalitat, d'entitats i òrgans com ara els col·legis professionals, d'entitats d'ens locals, d'organitzacions sindicals i empresarials, del Consell Nacional de les Dones de Catalunya i de la Comissió Nacional per a una Intervenció Coordinada contra la Violència Masclista, tal com recull el Decret 52/2017, de 6 de juny, de creació.
De l'àmbit de la salut, aquests són els ens, les entitats i els òrgans que hi participen:
La capacitació del personal de l'Administració pública que garanteixi el coneixement pràctic suficient per permetre la integració efectiva de la perspectiva de gènere en les polítiques i actuacions públiques és un imperatiu legal que recull la Llei 17/2015, d'igualtat efectiva de dones i homes.
Amb la voluntat d'assolir aquest mandat, l'Institut Català de les Dones ha elaborat el Pla director de formació en equitat de gènere de Catalunya 2017-2020.
Aquest Pla fa un abordatge integral de les necessitats i promou l'estabilització d'un marc de formació que permeti incorporar la perspectiva de gènere de forma progressiva.
Altres elements destacats que també preveu el Pla són els següents:
El desenvolupament de les polítiques d'igualtat de gènere en el marc del Departament de Salut en els darrers deu anys s'ha realitzat d'acord amb els compromisos assumits a través dels plans interdepartamentals aprovats pel Govern i impulsats per l'Institut Català de les Dones.
És en el marc del desplegament d'aquests plans que la transversalitat de la perspectiva de gènere s'ha anat introduint en els àmbits i les unitats del Departament.
El Pla de salut és el marc de referència per a totes les actuacions públiques en matèria de salut que desenvolupa la Generalitat de Catalunya, amb l'objectiu principal de millorar la salut i la qualitat de vida de la població.
El Pla de salut 2016-2020 dona continuïtat a vint-i-cinc anys de planificació sanitària a Catalunya que s'han concretat en set plans de salut des que es va aprovar la Llei d'ordenació sanitària de Catalunya, comptant l'actual.
Igual que els seus predecessors, el Pla de salut 2016-2020 és el fruit d'un treball conjunt en què hi ha participat més de 1.000 persones provinents de l'administració sanitària, altres departaments de la Generalitat, administracions locals, societats científiques, universitats, col·legis professionals, associacions de pacients o ciutadans a títol individual.
El Pla de salut 2016-2020 pretén donar resposta als principals reptes de salut que té la nostra societat, treballant per a la consolidació d'un sistema sanitari amb uns principis bàsics: públic, universal, just i centrat en les persones.
Per això, el Pla de salut 2016-2020 compta amb quatre principals novetats respecte als seu antecessors.
En primer lloc prioritza l'abordatge dels determinants socials de la salut a través de dues vessants: la consolidació de l'enfocament interdepartamental i contemplant actuacions preferents sobre poblacions més vulnerables, com són els infants, la gent gran o l'abordatge dels problemes de salut mental.
Per altra banda, el Pla fa una aposta per la recerca i la innovació a través del desplegament del Pla estratègic de recerca i innovació en salut.
En tercer lloc, reforça les polítiques de salut pública que han d'estructurar la resposta als principals reptes de salut i socials a partir d'un esforç organitzat de la societat i dels poders polítics.
Finalment, el Pla de salut 2016-2020 s'esforça per millorar el reconeixement a la tasca dels professionals i donar més qualitat a la seva participació, tot facilitant els lideratges professionals.
El Pla de salut proposa 28 objectius de salut amb l'horitzó 2020 i identifica fins a nou àrees prioritàries: infants i adolescents vulnerables; gent gran i discapacitat; salut mental; malalties minoritàries; malalties transmissibles; aparell locomotor; aparell respiratori; sistema vascular, i càncer.
Els 58 projectes que conté el pla s'agrupen en 12 línies estratègiques que consoliden en els 4 eixos de transformació per al període 2016-2020: compromís i participació, atenció de qualitat, bon govern i salut a totes les polítiques.
Els objectius de salut del Pla de salut de Catalunya 2016-2020
Informe sobre l'estat de situació de les línies estratègiques
Darrerament estem assistint a un procés de transformació del sistema sanitari per fer front als reptes de salut que es plantegen de cara al futur mitjançant la introducció de nous models d'atenció a les persones.
La implementació d'aquests models requereix canvis en les polítiques de planificació i ordenació de les professions sanitàries, com ara la introducció de nous rols i perfils, o l'adequació del nombre de professionals per garantir un desplegament equitatiu dins del territori.
Cal analitzar, doncs, totes les etapes de l'itinerari professional, des de la formació fins als factors que influeixen en l'exercici de la pràctica diària, per alinear la planificació professional amb la planificació sanitària.
I en aquest procés, els professionals, constituïts com l'actiu principal del sistema, hi tenen molt a dir i cal escoltar-los.
En aquest context neix el Fòrum de Diàleg Professional, un procés de debat amb voluntat transformadora orientat a obtenir conclusions operatives i que es poden implementar a curt i a mitjà termini en matèria de polítiques de planificació i ordenació dels professionals de la salut.
El Departament de Salut, en el marc dels 4 eixos que ha fixat el govern, estructura la seva estratègia per a la XII legislatura en 4 àmbits d'actuació i un cinquè transversal a tots:
· Garantir un sistema nacional de salut universal i equitatiu que doni resposta a les necessitats de salut incorporant la perspectiva de gènere
· Impulsar les polítiques de salut pública a partir del model de determinants de la salut
· Avançar cap a un comandament integral d eles urgències i les emergències sanitàries
· Promoure la recerca i la innovació en salut, en el marc d'un nou model d'economia i progres
· Fomentar la governança de la Salut amb valors republicans, participació i transparència
La incorporació de la perspectiva de gènere en les polítiques sanitàries, més enllà del compliment normatiu, permetrà millorar els resultats en salut.
Conegueu els avanços en igualtat
El nostre model sanitari es va concretar el 1990 amb la Llei d'ordenació sanitària de Catalunya (LOSC), i que va crear el Servei Català de la Salut consolidant un sistema sanitari mixt, que integra en una sola xarxa d'utilització pública tots els recursos sanitaris, siguin o no de titularitat pública.
Aquest model recull una tradició d'entitats (mútues, fundacions, consorcis, centres de l'Església) històricament dedicades a l'atenció de la salut.
L'Administració ha de donar compte a la ciutadania de la seva activitat i de la gestió dels recursos públics que s'han posat al seu abast.
L'Administració ha de ser transparent.
Ha de ser proactiva i donar a conèixer la informació relativa als seus àmbits d'actuació i les seves obligacions, amb caràcter permanent i actualitzat, de la manera que resulti més comprensible per a les persones i per mitjà dels instruments de difusió que els permetin un accés ampli i fàcil a les dades i els facilitin la participació en els assumptes públics.
L'Administració s'ha de regir pel principi de bon govern.
S'ha d'ajustar a les regles i obligacions sobre la qualitat dels serveis i el funcionament de l'Administració, i els principis ètics i les bones pràctiques d'acord amb els quals han d'actuar els alts càrrecs de l 'Administració, amb l'objectiu que aquesta funcioni amb la màxima transparència, qualitat i equitat i amb garantia de retiment de comptes.
L'Administració ha de ser accessible.
Tota la informació ha de ser comprensible, de fàcil accés, gratuïta i estar a l'abast de les persones amb discapacitat en un format subministrat per mitjans o formats escaients que resultin accessibles i comprensibles.